El manual del KGraphViewer

# El manual del KGraphViewer

de Chalendar, Gaël `<kleag@free.fr>`

Zenith, Federico `<federico.zenith@member.fsf.org>`

Traductor: Antoni Bella
revisió KGraphViewer 2.4.3 (14 de desembre de 2020)

Dret de reproducció © 2006 Gaël de Chalendar

Avís legal

El KGraphViewer és un visualitzador de gràfiques DOT del Graphviz. Està desenvolupat en la comunitat KDE. Els programes del Graphviz són motors de disseny de programari lliure per a gràfiques. Les gràfiques s'utilitzen habitualment en dominis científics i particularment en les ciències de la computació.

El KGraphViewer mostra les gràfiques en una IGU moderna i fàcil d'emprar.

Capítol 1. Introducció
Introducció

# Capítol 1. Introducció

El KGraphViewer és un visualitzador de gràfiques DOT del Graphviz. Els programes Graphviz són motors de disseny de programari lliure per a gràfiques. El KGraphViewer mostra les gràfiques en una IGU moderna i fàcil d'emprar. Disposa de les següents característiques:

- Fer zoom.

- Càrrega de gràfiques diferents en pestanyes al mateix temps.

- Emmagatzematge d'una llista dels fitxers recents.

- Una vista d'ocell de la gràfica.

- Panoràmica de la gràfica arrossegant el ratolí.

- Impressió amb totes les característiques.

- Dibuixat perfecte de totes les gràfiques d'exemple del Graphviz.

- S'admeten els colors de node i vora, i totes les formes de node.

- Elecció automàtica de DOT per a gràfiques dirigides i NEATO per a les no dirigides.

- Recàrrega manual o automàtica amb confirmació de l'usuari dels fitxers modificats (externament, i és configurable).

- Obertura d'instàncies noves de programa com a pestanyes noves en una instància existent (és configurable).

- Sistema d'ajuda.

- Internacionalització.

Les característiques planificades són:

- Ús eventual de la biblioteca Qanava per a donar suport a la representació interna de gràfiques.

- Desa les dades de la sessió sobre les gràfiques (programa de disseny emprat, factor de zoom, etc.)

- Integració en el Kate i Konqueror (de manera que un canvi en la vista del Kate de la gràfica redissenyarà i tornarà a carregar el fitxer en el KGraphViewer).

- Menú per a obrir el fitxer en el Kate o per a obrir una katepart dins de la finestra del KGraphViewer.

- Càrrega de gràfiques grans i enormes (actualment, hi ha problemes de rendiment al voltant de 1.000 nodes i un truc per a no rebre nodes per sobre d'un límit especificat).

- El suport progressiu de cada vegada més atributs i valors de DOT.

- Disposició en segon pla (amb subprocessos per a no bloquejar la interfície, amb una barra de progrés).

### Nota

Recordeu que aquest programa inclou codi de l'eina GPL KCacheGrind d'en Josef Weidendorfer, amb la seva autorització.

### Nota

També cal tenir en compte que el sistema d'impressió és de l'aplicació de base de dades Kexi del Calligra.

Un altre programari necessari: el KGraphViewer és un programa que utilitza l'eina Graphviz de DOT per al disseny de les gràfiques. Les seves dependències són:

- Les biblioteques Qt™ i Frameworks del KDE versió 5.x.

- Les eines Graphviz com a programes externs (provat amb la versió 2.8).

- La biblioteca Boost versió 1.36.

Capítol 2. Ús del KGraphViewer
Ús del KGraphViewer

# Capítol 2. Ús del KGraphViewer

## La finestra principal

La finestra principal mostra les gràfiques carregades, cadascuna en la seva pròpia pestanya. Inicialment, si inicieu el KGraphViewer sense arguments, la seva finestra principal estarà buida com en la captura de pantalla següent. En aquest cas, la barra d'eines només conté els elements Obre... i Obre'n un de recent (buit). Feu clic sobre el primer per a obrir el diàleg Obre un fitxer estàndard.

La finestra principal inicial en obrir el KGraphViewer per primera vegada

Després de seleccionar un o diversos fitxers DOT, la finestra principal s'assembla a la següent captura de pantalla:

La finestra principal del KGraphViewer amb diversos fitxers oberts

Com podeu veure, si la gràfica és més gran que l'àrea disponible, es mostrarà una vista d'ocell en una cantonada. Podreu escollir amb el menú contextual si la posició òptima d'aquest resum s'ha de calcular automàticament o col·locar-lo on vulgueu.

### Moure la gràfica dins de la finestra

Per a moure la gràfica, podeu:

- Fer-hi clic i arrossegar-la.

- Utilitzar les barres de desplaçament.

- Prémer les tecles de fletxa.

- Fer clic en algun lloc de la vista d'ocell.

- Utilitzar la roda del ratolí (amunt i avall sense modificador, esquerra i dreta amb la tecla Alt premuda).

- O fer clic i arrossegar en la vista d'ocell.

### Fer zoom

Per a fer zoom, podeu utilitzar els botons i de la barra d'eines per a apropar i allunyar, o mantenir premuda la tecla Maj mentre feu girar la roda del ratolí. En fer zoom, el rectangle vermell a la vista d'ocell indicarà que la zona mostrada es fa cada vegada més petita. Si fos més petit que 10 píxels en el seu costat més curt, per a romandre visible serà substituït per un rectangle vermell ple. Ho podeu veure en la captura de pantalla a continuació.

Una gràfica en el nivell de zoom màxim

El zoom està limitat en ambdues direccions per un factor de 10. Podeu veure a continuació el factor de zoom màxim sobre una gràfica.

Una gràfica en el nivell màxim d'allunyament

### Maneig dels fitxers de gràfica

#### Fitxers modificats en el disc

Si un fitxer carregat en el KGraphViewer és modificat per un altre programa, es mostrarà el següent diàleg:

Diàleg per a recarregar un fitxer modificat en el disc

Podeu optar per tornar a carregar la gràfica o ignorar el canvi. També podeu fer que el KGraphViewer recordi la vostra elecció, per la qual cosa farà el mateix la pròxima vegada. Si més tard voleu modificar la vostra elecció, trieu l'element de menú Arranjament → Configura el KGraphViewer.... Vegeu «Configurar el KGraphViewer».

#### Fitxers i finestres

Quan obriu un fitxer de gràfica des de fora d'una instància del KGraphViewer en execució, p. ex., des d'un navegador de fitxers o la línia d'ordres, teniu l'opció d'obrir una finestra nova del KGraphViewer o obrir la gràfica en una pestanya nova a la finestra existent. Això es fa amb el diàleg de sota.

Diàleg per a obrir una finestra nova

Pel que fa a l'opció anterior, podreu desar la vostra elecció com a predeterminada i modificar-la més tard en el diàleg de configuració.

#### Maneig de les sessions

A l'inici, podreu optar per tornar a obrir les gràfiques que havíeu obert la vegada anterior. De nou, podreu desar la vostra elecció i canviar-la més tard.

Diàleg per a tornar a carregar la gràfica de la sessió anterior a l'inici

Imprimir les gràfiques
Imprimir les gràfiques

## Imprimir les gràfiques

Proveu els botons Vista prèvia d'impressió o Configuració de la pàgina per a explorar les opcions d'impressió.

Diàleg de configuració de la pàgina

Podeu configurar les opcions d'impressió perquè ajustin la gràfica exactament en una pàgina, com es mostra a continuació:

Configuració de la vista prèvia de la pàgina perquè càpiga en una pàgina

També podreu triar com dividir la gràfica en múltiples pàgines. El nombre de pàgines horitzontals i verticals es pot triar de forma independent.

Vista prèvia de la pàgina configurada per a cabre en múltiples pàgines i per a emplenar

Finalment, quan utilitzeu múltiples pàgines, podreu optar per fer que la part de la gràfica en cada pàgina s'ajusti a la seva pàgina com es mostra a sobre, sense mantenir la relació d'aspecte o mantenint-la. En aquest últim cas, les pàgines no s'emplenaran.

Podeu canviar la mida de les pàgines i els marges:

Diàleg de mida i marges de la pàgina

També podeu canviar la lletra, les capçaleres i els peus de pàgina:

Configuració de la vista prèvia de la pàgina per a cabre en múltiples pàgines sense capçalera i una lletra diferent

Configurar el KGraphViewer
Configurar el KGraphViewer

## Configurar el KGraphViewer

La pàgina Aparença permet canviar el color de fons predeterminat que s'empra en el KGraphViewer si una gràfica no té el seu propi color de fons.

Pàgina per a canviar l'aparença d'una gràfica

La pàgina En analitzar permet seleccionar una ordre externa o la biblioteca interna per a analitzar els fitxers DOT del Graphviz.

Pàgina per a tornar a carregar els fitxers modificats en el disc al diàleg de configuració

La pàgina En tornar a carregar permet canviar el comportament del KGraphViewer quan una altra aplicació canvia un fitxer en el disc. Podeu triar una acció predeterminada (recarregar automàticament o ignorar els canvis) o que se us pregunti cada vegada.

Pàgina per a tornar a carregar els fitxers modificats en el disc al diàleg de configuració

La pàgina En obrir permet canviar el comportament del KGraphViewer quan s'obre un fitxer de gràfica des de fora de la sessió actual. Podeu triar una acció predeterminada (obrir en una finestra existent o en una nova) o que se us pregunti cada vegada.

Pàgina per a obrir fitxers nous en una finestra existent en el diàleg de configuració

La pàgina Gestió de sessions permet canviar el comportament d'inici del KGraphViewer. Podeu triar una acció predeterminada (tornar a obrir o no els fitxers de la sessió anterior) o que se us pregunti cada vegada.

Pàgina per a tornar a obrir fitxers de la sessió anterior en el diàleg de configuració

Funcions de miscel·lània
Funcions de miscel·lània

## Funcions de miscel·lània

El menú contextual, que normalment s'obté fent clic amb el botó dret del ratolí sobre la vista de la gràfica, ofereix altres possibilitats:

Disseny

  Permet triar entre diversos algoritmes de disseny del Graphviz o triar-ne un propi. Les entrades, com es descriu a la pàgina inicial del Graphviz, són les següents:

  DOT

    Algorisme DOT, predeterminat per a gràfiques dirigides. Produeix dibuixos «jeràrquics» o en capes de gràfiques dirigides. L'algoritme de disseny col·loca les vores en la mateixa direcció (de dalt a baix o d'esquerra a dreta) i després intenta evitar els encreuaments de les vores i reduir la longitud de la vora.

  NEATO

    Algorisme NEATO, predeterminat per a gràfiques no dirigides. Produeix disposicions de «model de primavera». Utilitza l'algoritme Kamada-Kawai, el qual és equivalent a l'escalat estadístic multidimensional.

  TWOPI

    Algorisme TWOPI, per a gràfiques dirigides i no dirigides. Disposició radial, després de Graham Wills 1997.

  FDP

    Algorisme FDP, per a gràfiques no dirigides. Produeix disposicions de «model de primavera». Implementa l'heurística Fruchterman-Reingold, inclòs un solucionador de quadrícula múltiple que gestiona gràfiques més grans i gràfiques agrupades no dirigides.

  CIRCO

    Algorisme CIRCO. Produeix un disseny circular, després de Six i Tollis 1999, Kauffman i Wiese 2002. Adequat per a certs diagrames de múltiples estructures cícliques.

  Especifica l'ordre de disseny…

    Obre un diàleg que us permetrà especificar una ordre de disseny executada per l'intèrpret d'ordres. Aquesta ordre haurà d'acceptar un paràmetre, el nom del fitxer de gràfica, i escriure el seu disseny a la sortida estàndard en el llenguatge xdot. D'aquesta manera, podreu donar opcions específiques a una de les ordres anteriors, o aplicar un filtre modificant la vostra gràfica abans d'executar-lo a través del DOT.

  Reinicialitza l'ordre de disseny a la predeterminada

    Determina el tipus de gràfica (dirigida o no) i aplica l'algorisme predeterminat, actualment DOT i NEATO respectivament.

Exporta la gràfica

  Com a imatge…

    Permet exportar tota la gràfica a tots els formats d'imatge admesos.

Habilita la vista d'ocell

  Quan està marcada, la vista d'ocell es mostrarà quan sigui necessari. En cas contrari, s'ocultarà i el seu menú de posicionament estarà desactivat.

Posició de la vista d'ocell

  Configura on posar la vista d'ocell en la vista de la gràfica. Les opcions possibles són:

  Extrem superior esquerre

    Col·loca la vista d'ocell a la cantonada superior esquerra.

  Extrem superior dret

    Col·loca la vista d'ocell a la cantonada superior dreta.

  Extrem inferior esquerre

    Col·loca la vista d'ocell a la cantonada inferior esquerra.

  Extrem inferior dret

    Col·loca la vista d'ocell a la cantonada inferior dreta.

  Automàtica

    Tria automàticament la millor posició per a ocultar la menor quantitat possible de la gràfica.

Capítol 3. Referència d'ordres
Referència d'ordres

# Capítol 3. Referència d'ordres

## Els menús del KGraphViewer

### El menú Fitxer

Fitxer → Nou (Ctrl+N)

  Obre una finestra nova del KGraphViewer.

Fitxer → Obre... (Ctrl+O)

  Mostra el diàleg Obre un fitxer.

Fitxer → Obre'n un de recent

  Mostra la llista dels deu fitxers de gràfica oberts més recentment.

Fitxer → Exporta la gràfica → Com a imatge…

  Permet exportar tota la gràfica a tots els formats d'imatge admesos.

Fitxer → Imprimeix... (Ctrl+P)

  Imprimeix la gràfica actual utilitzant els paràmetres d'impressió establerts actualment.

Fitxer → Vista prèvia d'impressió... (Ctrl+Maj+P)

  Obre la finestra Vista prèvia d'impressió per a la gràfica actual.

Fitxer → Configuració de la pàgina…

  Obre el diàleg Configuració de la pàgina per a la gràfica actual.

Fitxer → Surt (Ctrl+Q)

  Surt del KGraphViewer.

### El menú Visualitza

Visualitza → Amplia (Ctrl++)

  Amplia la gràfica actual en un 10%.

Visualitza → Redueix (Ctrl+-)

  Redueix la gràfica actual en un 10%.

Visualitza → Actualitza

  Torna a carregar la gràfica actual.

Visualitza → Algoritme de disseny

  Obre un submenú amb diversos algoritmes de disseny del Graphviz per a la gràfica actual.

Visualitza → Habilita la vista d'ocell (Ctrl+B)

  Quan està marcada, la vista d'ocell es mostrarà quan sigui necessari. En cas contrari, s'ocultarà i el seu menú de posicionament estarà desactivat.

Visualitza → Posició de la vista d'ocell

  Configura on posar la vista d'ocell a la vista de la gràfica. Les opcions són:

  Extrem superior esquerre

    Col·loca la vista d'ocell a la cantonada superior esquerra.

  Extrem superior dret

    Col·loca la vista d'ocell a la cantonada superior dreta.

  Extrem inferior esquerre

    Col·loca la vista d'ocell a la cantonada inferior esquerra.

  Extrem inferior dret

    Col·loca la vista d'ocell a la cantonada inferior dreta.

  Automàtica

    Tria automàticament la millor posició per a ocultar la menor quantitat possible de la gràfica.

### Els menús Arranjament i Ajuda

El KGraphViewer té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Les barres d'eines del KGraphViewer
Les barres d'eines del KGraphViewer

## Les barres d'eines del KGraphViewer

### La barra d'eines principal

  Mostra el diàleg Obre un fitxer.

  Mostra la llista dels fitxers oberts recentment.

  Mostra el diàleg Vista prèvia d'impressió.

### La barra d'eines de visualització

  Edita l'ordre de disseny o mostra la llista d'algoritmes de disseny que hi ha predefinits.

  Amplia la gràfica actual en un 10%.

  Redueix la gràfica actual en un 10%.

### La barra d'eines d'ajuda

  Mostra el punter del ratolí «Què és això?». Feu clic amb ell sobre un element de la IGU per a obtenir ajuda sobre com emprar-lo (si aquesta ajuda existeix).

Capítol 4. Crèdits i llicència
Crèdits i llicència

# Capítol 4. Crèdits i llicència

## Programa

### Autors principals

Copyright del programa 2005-2006 Gaël de Chalendar `(kleag AT free.fr)`

### Col·laboradors (a completar)

- Reimar Döffinger `(Reimar.Doeffinger AT stud.uni-karlsruhe.de)`

Guia d'usuari
Guia d'usuari

## Guia d'usuari

Copyright de la documentació 2006 Gaël de Chalendar `(kleag AT free.fr)`

### Col·laboradors

- Federico Zenith `(federico.zenith AT member.fsf.org)`

Altres crèdits
Altres crèdits

## Altres crèdits

Aquest programa conté codi reutilitzat dels següents projectes de programari lliure:

KCacheGrind

  Classes de model i vista inicial de la gràfica.

Kexi

  Classes de configuració de la impressió i vista prèvia.

Llicències
Llicències

## Llicències

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.